ΒΙΟΓΡΑΦΙΚΟ ΣΗΜΕΙΩΜΑ

**Προσωπικά στοιχεία**

**Επώνυμο : ΨΩΜΑΣ**

**Όνομα : ΕΥΔΟΞΙΟΣ**

**Οικογενειακή κατάσταση : Άγαμος**

**Ταχυδρομική Διεύθυνση : ΙΝΣΤΙΤΟΥΤΟ ΚΤΗΝΙΑΤΡΙΚΩΝ ΕΡΕΥΝΩΝ, 570 01 ΘΕΡΜΗ**

**Ε-mail : psomas@vri.gr**

Σπουδές-Τίτλοι

1. **Πτυχίο:** Πτυχιούχος Τμήματος Γεωπονίας της Σχολής Γεωτεχνικών Επιστημών του Αριστοτελείου Πανεπιστημίου Θεσσαλονίκης (Α.Π.Θ.).
2. **Μεταπτυχιακό Δίπλωμα:** Πτυχιούχος μεταπτυχιακού προγράμματος *Food Science (General option)* του Πανεπιστημίου του Reading
3. **Διδακτορικό:** Διδάκτορας Τμήματος Γεωπονίας της Σχολής Γεωτεχνικών Επιστημών του Αριστοτελείου Πανεπιστημίου Θεσσαλονίκης (Α.Π.Θ.)

Απασχόληση

Κατά το ακαδημαϊκό έτος 1997-98 συμμετείχα στη διεξαγωγή των εργαστηριακών ασκήσεων των μαθημάτων “Μικροβιολογία Γάλακτος”, “Υγιεινή Τροφίμων Τοξικολογία ” και “Υγιεινή Γεωργικών Βιομηχανιών” στους φοιτητές του 6ου, 7ου και 8ου εξαμήνου του Τμήματος Γεωπονίας (κατεύθυνση Επιστήμης και Τεχνολογίας Τροφίμων) του ΑΠΘ.

Από το ακαδημαϊκό έτος 2002-2003 έως και το Σεπτέμβριο του 2008 δίδαξα, με σύμβαση εργασίας ιδιωτικού δικαίου ορισμένου χρόνου, τα εργαστηριακά μαθήματα “Μικροβιολογία και Υγιεινή Τροφίμων” και “Γενική και Ειδική Μικροβιολογία” στο Τμήμα Τεχνολογίας Τροφίμων της Σχολής Τεχνολογίας Τροφίμων και Διατροφής του Ανωτάτου Τεχνολογικού Ιδρύματος Θεσσαλονίκης (Α-ΤΕΙΘ). Κατά το ίδιο χρονικό διάστημα ασχολήθηκα και με την μικροβιολογική ανάλυση του νερού του Α-ΤΕΙΘ.

Κατά τη διάρκεια της συνεργασίας μου με το Τμήμα Τεχνολογίας Τροφίμων της Σχολής Τεχνολογίας Τροφίμων και Διατροφής του Ανωτάτου Τεχνολογικού Ιδρύματος Θεσσαλονίκης (Α-ΤΕΙΘ) υπήρξα επόπτης, εισηγητής και εξεταστής 13 πτυχιακών εργασιών.

Εργάστηκα σε ερευνητικά προγράμματα του ΑΠΘ και της Ευρωπαϊκής Ένωσης και ως σύμβουλος ποιότητας και ανάπτυξης νέων προϊόντων και υπεύθυνος των μικροβιολογικών αναλύσεων. Από τις 14/1/2009 εργάζομαι στον Ελληνικό Γεωργικό Οργανισμό Δήμητρα.

Ερευνητική δραστηριότητα

## 1.“Προσδιορισμός των χρόνων αναμονής για την απομάκρυνση των καταλοίπων τηςοξυτετρακυκλίνης και της πενικιλίνης G από το γάλα προβάτων’’ (Έργο 21132).

## Η ανάθεση και η χρηματοδότηση έγινε από την εταιρεία Premier Shukuroglou Hellas, SA και την Επιτροπή Ερευνών του Α.Π.Θ.. Επιστημονικός Υπεύθυνος του έργου ήταν ο Επίκουρος Καθηγητής του τμήματος Κτηνιατρικής του Α.Π.Θ. κ. Δημήτριος Φλετούρης. Το έργο ξεκίνησε στις 01/04/2003 και έχει ολοκληρωθεί. Στο συγκεκριμένο ερευνητικό πρόγραμμα ασχολήθηκα με μικροβιολογικές και χημικές αναλύσεις γάλακτος.

## 2.“Τεχνολογική Πρόβλεψη στην Κεντρική Μακεδονία’’ (Έργο 20935).

Στο συγκεκριμένο έργο ασχολήθηκα με θέματα-ερωτηματολόγια σχετικά με την Βιοτεχνολογία.

Το έργο είχε διάρκεια από τις 1/7/2003 έως 30/11/2003.

3. ‘’*ΑΡΧΙΜΗΔΗΣ: Ενίσχυση Ερευνητικών Ομάδων στα ΤΕΙ-Μέτρο 2-2’’* και υποέργο *“Mελέτη αρωματικών φυτών της Ελλάδας. Δημιουργία Τράπεζας δεδομένων. Οικονονοτεχνικές εφαρμογές*”.

Το έργο είχε διάρκεια από 01/01/2004 έως 30/06/2006. Στο συγκεκριμένο έργο που πραγματοποιήθηκε στο ΑΤΕΙ Θεσσαλονίκης ασχολήθηκα με τον προσδιορισμό του μικροβιακού φορτίου των δρογών

4. Ερευνητικό πρόγραμμα του τμήματος Ζωικής Παραγωγής του ΑΤΕΙΘ με τίτλο ‘’Μικροβιολογική κατάσταση νωπού κιμά στην περιοχή της Κεντρικής Μακεδονίας- Αναζήτηση των *Salmonella* sp., *Listeria monocytogenes* και *Clostridium perfingens* στο νωπό κιμά και μελέτη της αντιβιοτικοαντοχής τους’’ με επιστημονική υπεύθυνο την καθηγήτρια της σχολής Τεχνολογίας Γεωπονίας και Τεχνολογίας Τροφίμων του ΑΤΕΙΘ κ. Αναστασία Ελευθεριάδου.

5. *‘’Προσδιορισμός του χρόνου αναμονής για την απομάκρυνση των καταλοίπων της φθαλυλσουλφαθειαζόλης από τους ιστούς μόσχων’’* (Κωδικός Επιτροπής Ερευνών ΑΠΘ: 80300).

Στο συγκεκριμένο ερευνητικό πρόγραμμα που διήρκεσε 8 μήνες (13/12/2004 έως 13/18/2005) ασχολήθηκα ως άμισθος ερευνητής με αντικείμενο χημικές αναλύσεις του γάλακτος.

6*.‘’Αξιολόγηση αποτελεσμάτων έρευνας σχετική με την μικροβιολογική ποιότητα του κεφίρ’’* (Κωδικός Επιτροπής Ερευνών Α.Π.Θ.: 82351)*.*

Στο συγκεκριμένο πρόγραμμα που διήρκεσε από τις 01/04/2007 έως τις 28/11/2007 ασχολήθηκα με μικροβιολογικές αναλύσεις του γαλακτοκομικού προϊόντος κεφίρ.

7.*‘’Ενεργή βιολογική παρακολούθηση και απομάκρυνση των τοξινών σε οικοσυστήματα υδατοκαλλιεργειών και οστρακοειδών – συμπεριλαμβανόμενης της ανάπτυξης ενός Solid-Phase In-Situ Ecosystem Sampler (SPIES) και της αποτοξίνωσης των οστρακοειδών (DETOX)’’* (Κωδικός Επιτροπής Ερευνών ΑΠΘ: 81632).

Στο συγκεκριμένο Ευρωπαϊκό πρόγραμμα ασχολήθηκα με την απομόνωση και την ταυτοποίηση μικροοργανισμών από οστρακοειδή καθώς και με τον έλεγχο αφομοίωσης τοξινών από αυτούς.

Το πρόγραμμα ξεκίνησε στις 01/06/2007 και ολοκληρώθηκε στις 31/12/2008.

8. «Συγκριτική μελέτη της ανίχνευσης καταλοίπων αντιβιοτικών στο γάλα με διαφορετικές μεθόδους» Ινστιτούτο Κτηνιατρικών Ερευνών Θεσσαλονίκης ΕΛΓΟ-ΔΗΜΗΤΡΑ, 2014-2015. Συμμετοχή στην ερευνητική ομάδα.

9. «Προκαταρκτική μελέτη και αξιολόγηση των κύριων ομάδων μικροοργανισμών του κεφίρ καθώς και μελέτη των φυσικοχημικών χαρακτηριστικών του» Ινστιτούτο Κτηνιατρικών Ερευνών Θεσσαλονίκης ΕΛΓΟ-ΔΗΜΗΤΡΑ, 2015-2016. Επιστημονικός συνυπεύθυνος του προγράμματος.

**Δημοσιεύσεις**

1*.* E.I. Psomas, *Investigation of inoculum concentration of Pseudomonadaceae on the growthrate, in the presence of other microorganisms (Enterobacteriaceae, Bacillus, cereus and Lactic Acid Bacteria)*

Μεταπτυχιακή διατριβή για την απόκτηση του τίτλου του Master of Science in Food Science που εκπονήθηκε στο *Institute of Food Research*, Reading, UK και υποβλήθηκε το 1997 στο University of Reading, Reading, UK.

2. Psomas, E., Andrighetto, C., Litopoulou-Tzanetaki, E., Lombardi, A., Tzanetakis, N.,

“Some probiotic properties of yeast isolates from infant faeces and cheese”.

Περίληψη της εργασίας που παρουσιάστηκε στο 2nd International Symposium – Yeasts in the Dairy Industry, International Dairy Federation (FIL-IDF

3. Andrighetto, C., Psomas, E., Tzanetakis, N., Suzzi, G. and Lombardi, A., “Randomly amplified polymorphic DNA (RAPD) PCR for the identification of yeasts isolated from dairy products” στο *Letters in Applied Microbiology* 30 (2000), 5-9.

4. E.Psomas, C. Andrighetto, E. Litopoulou – Tzanetaki, A. Lombardi, N. Tzanetakis,“Some probiotic properties of yeast isolates from infant faeces and Feta cheese”στο *International Journal of Food Microbiology* 69 (2001), 125-133.

5. E.Psomas, D.J. Fletouris, E. Litopoulou-Tzanetaki, and N. Tzanetakis, “Assimilation of Cholesterol by Yeast Strains isolated from infant Feces and Feta cheese” στο *Journal of Dairy Science* 86 (2003), 3416-3422.

6. Ευδόξιος Ψωμάς, *Φυσιολογικοί, τεχνολογικοί και προβιοτικοί χαρακτήρες ζυμών που απομονώθηκαν από κόπρανα βρεφών και παραδοσιακό τυρί Φέτα*, Διδακτορική Διατριβή, Τμήμα Γεωπονίας Α.Π.Θ. (2004).

7 (α). E.P. Papapanagiotou, D.J. Fletouris, E.I. Psomas, “Effect of various heat treatments and cold storage on sulphamethazine residues stability in incurred piglets muscle and cow milk samples”.

"*EuroResidue V*", Noordwijkerhout, Ολλανδία, Μάιος 2004 και περιλήφθηκε, με την παρούσα μορφή της, στα πρακτικά του Συνεδρίου.

7 (β). E.P. Papapanagiotou, D.J. Fletouris, E.I. Psomas, “Effect of various heat treatments and cold storage on sulphamethazine residues stability in incurred piglets muscle and cow milk samples” στο *Αnalytica Chimica Acta* (2005) 529 (1-2): 305-309, Jan. 24 2005.

8**.** Evdoxios Psomas, Dimitrios Papantoniou, Dimitrios Petridis, Eleni Panou,  **‘**Evaluation of the microbiological quality of Greek oregano samples’ στο *Arch. Lebensmittelhyg* 60 (2009) 3, 98-103.

9. Taxiarhoula I. Magra, Klio D. Antoniou and Evdoxios I. Psomas, ‘Effect of milk fat, kefir grain inoculum and storage time on the flow properties and microbiological characteristics of kefir’στο *Journal of Texture Studies* 43 (2012) 299-308.

10. Soultos, N., Iossifidou, E., Abrahim, A., Psomas, E., Tzavaras, I., Koutsopoulos, D. anf T. Lazou, Listeria monocytogenes in mussels (Mytilus galloprovincialis) harvested from North Aegean coastal area στο Turkish Journal of Veterinary and Animal Sciences 38 (2014) 50-53.

**ΛΟΙΠΕΣ ΔΡΑΣΤΗΡΙΟΤΗΤΕΣ**

Η (πρώην) Εθνική Επιτροπή Γάλακτος της Ελλάδας καταργήθηκε στις 06/12/2010 σύμφωνα με το νόμο 3895/2010, ΦΕΚ 206 τ. Α/8.12.2010 και οι αρμοδιότητές της, καθώς και η εκπλήρωση του σκοπού και του έργου της, μεταφέρθηκαν στον ΕΛΟΓΑΚ.

Ο ΕΛΟΓΑΚ, σύμφωνα με την απόφαση της αρ. 321/11-01-2011 συνεδρίασης του Δ.Σ του, ανέλαβε τη διεκπεραίωση του Συμποσίου της IDF (*IDF International Symposium on Sheep, Goat and other non-Cow milk*) το οποίο είχε ανατεθεί στην πρώην Εθνική Επιτροπή Γάλακτος Ελλάδας (ΕΕΓΕ) με πλήρη οικονομική και γραμματειακή υποστήριξη και με όρισε ως σύνδεσμο του ΕΛΟΓΑΚ και υπεύθυνο για τη διεκπεραίωση του έργου της πρώην ΕΕΓΕ τοποθετώντας με στην Οργανωτική επιτροπή του Συμποσίου.

Στις 20.01.2011 με έγγραφο του Προέδρου του ΕΛΟΓΑΚ κ. Ανδρέα Γεωργούδη στον πρόεδρο και στον εκτελεστικό διευθυντή της IDF ορίστηκα ως εκτελεστικός γραμματέας της ΕΕΓΕ.